Der er blevet skænket donationer for millioner af kroner ved søndagens landsindsamling til flygtninge.

Dansk Flygtningehjælp har således indsamlet 20 millioner kroner, oplyser organisationen.

»Mange tak for et flot indsamlingsresultat på 20 millioner - rekord! Tak til koordinatorer, indsamlere og bidragydere,« skriver generalsekretær for Dansk Flygtningehjælp, Andreas Kamm, på Twitter.

Mange tak for et flot indsamlingsresultat på 20 millioner - rekord! Tak til koordinatorer, indsamlere og bidragydere. #hjaelpflygtninge — Andreas Kamm (@AndreasKamm1) 8. november 2015

Pengene går til at hjælpe flygtninge fra det borgerkrigsramte Syrien og det uroplagede land Sydsudan.